Vesthimmerland kommune nedlægger borgerservice-afdelingerne i Ålestrup og Farsø.

Byrådet vedtog i aftes at spare tre millioner kroner på området ved kun at fastholde en fuldt bemandet borgerservice-afdeling i Aars og Løgstør. Ved at nedlægge afdelingerne i Ålestrup og Farsø kan der spares to lederstillinger og fire medarbejdere. Det fortæller P4 Nordjylland. Borgmester Jens Lauritzen oplyser, at politikerne samtidig giver bibliotekerne i området 100.000 kroner, så de kan begynde at forberede sig på at udføre borgerservice-opgaver også.